Kokrajhar : कक्राझार जिलानि सेरफांगुरिनि कनकेस्वर नार्जारि जाउरिखां फोथाराव दुलाराय बर' फरायसा आफादनि खुंगा 52 थि बोसोरारि जथुम्माया दिनैनिफ्राय अदेबानि 21 डिसेम्बर निफ्राय 23 डिसेम्बर सिम गासै सानथामनि रंगिना संगिना हाबाफारिजों खुंफुंनो लाहार फाहार खालामनाय जादों। दासान्दि बान्जाय आफादनि बिबानगोरा आबुङै थाम थिम जादों। मख'जाथावदि देग्लायनि जानो गोनां जारिमिनारि बोसोरारि जथुम्मायाव हादोरसानि गुबुन गुबुन जिलानि थान्दै (Delegates) मोनजों लोगोसे हादोरनि दाब दाब जायगानिफ्राय 7 रोजानिबो बारा नोजोरबोगिरि (Observer) याबो बाहागो लाफैगोन।